laion/Wikipedia-Exotic huggingface dataset:
Mount & Blade

Mount & Blade — მოქმედებითი როლური ვიდეო თამაში, რომელიც შექმნა თურქულმა კომპანია TaleWorlds Entertainment-მა და გამოსცა Paradox Interactive-მა Microsoft Windows-ის, Linux-ისა და OS X-ის პლატფორმებისთვის. თამაში ჩრდილოეთ ამერიკაში გამოვიდა 2007 წლის 16 სექტემბერს, ხოლო ევროპაში - 2007 წლის 19 სექტემბერს. Mount & Blade არის ერთმოთამაშიანი action/RPG, ფენტეზის ელემენტების გარეშე, სადაც მოქმედება ვითარდება შუა საუკუნეებში და გამოირჩევა საბრძოლო სისტემით, რომელიც საშუალებას აძლევს მოთამაშეს ცხენიდან ბრძოლას. მოთამაშეს შუძლია აირჩიოს 5 ფრაქციიდან ერთ-ერთი და იბრძოლოს როგორც დაქირავებულმა მებრძოლმა ან დაიჭიროს ნეიტრალიტეტი ბრძოლაში. Mount & Blade დადებითად მიიღო სათამაშო პრესამ. მიმოხილველებმა ძირითადად შეაქეს ინოვაციური საბრძოლო მექანიკა, პერსონაჟის უნარჩვევების სისტემა და მოდინგის ფართო საზოგადოება . თუმცა გააკრიტიკეს კუესტების და დიალოგების განმეორებადობის და გრაფიკის უხარისხობის გამო. საერთო განხილვების საიტებზე GameRankings-სა და Metacritic-ზე ფლობს 73%-ს 100-დან (27 მიმოხილვაზე დაყრდნობით) და 72/100 (27 მიმოხილვაზე დაყრდნობით). 2010 წლის მარტში გამოვიდა გაგრძელება სახელწოდებით Mount & Blade: Warband, ხოლო 2011 წლის მაისში გამოსცეს დამატება Mount & Blade: With Fire & Sword, რომელიც დაფუძნებული არის ჰენრიკ სენკევიჩის ისტორიულ რომანზე ცეცხლითა და ხმლით. ოფიციალური საიტი ინტერვიუ დეველოპერთან Mount & Blade Paradox Interactive-ს საიტზე დაარქივებული 2008-06-07 საიტზე Wayback Machine. ↑ 1.0 1.1 1.2 Todd, Brett. (2008-09-22) Mount & Blade for PC Review. GameSpot. ციტირების თარიღი: 2008-10-07. ↑ 2.0 2.1 2.2 Dagley, Andrew. (2008-09-19) Mount & Blade review. PC Advisor. დაარქივებულია ორიგინალიდან — 2008-09-23. ციტირების თარიღი: 2008-10-07. ↑ Dagley, Andrew. (2008-09-16) Mount & Blade (PC). GamePro. დაარქივებულია ორიგინალიდან — 2008-09-21. ციტირების თარიღი: 2008-10-07. ↑ Breeden, John. (2008-09-09) Mount And Blade Puts Knights At The Ready!. Game Industry News. დაარქივებულია ორიგინალიდან — 2008-09-16. ციტირების თარიღი: 2008-10-07. ↑ 5.0 5.1 McGehee, Steven. (2008-09-25) Mount & Blade. Digital Chumps. ციტირების თარიღი: 2008-10-07. ↑ 6.0 6.1 Ocampo, Jason. (2008-12-17) Mount & Blade Review. IGN. დაარქივებულია ორიგინალიდან — 2008-12-19. ციტირების თარიღი: 2008-12-19. ↑ Stegerwald, Kyle. (2008-09-29) Mount & Blade review. 2404.org. დაარქივებულია ორიგინალიდან — 2008-12-16. ციტირების თარიღი: 2008-12-28. ↑ Mount & Blade – PC. GameRankings. დაარქივებულია ორიგინალიდან — 2009-01-20. ციტირების თარიღი: 2008-12-19. ↑ Mount & Blade. Metacritic. დაარქივებულია ორიგინალიდან — 2010-02-13. ციტირების თარიღი: 2009-01-03.
კატალონიის საფეხბურთო ჩემპიონატი

კატალონიის საფეხბურთო ჩემპიონატი (ესპ. Campionat de Catalanya) — ტურნირი, რომელიც თამაშდებოდა 19011940 წლებში. 1900-1903 — მასაიის თასი (ესპ. Copa Macaya) 1902-1903 — ბარსელონის თასი (ესპ. Copa Barcelona) 1903-1940 — კატალონიის ჩემპიონატი (ესპ. Campionat de Catalunya) ტურნირის პირველი გამარჯვებული გახდა АС ჰისპანია 1901 წელს. დროთა განმავლობაში ტურნირში დომინირება დაიწყო ორმა გუნდმა: „ბარსელონამ“ და „ესპანიოლმა“. ტურნირში მონაწილეობდნენ მხოლოდ კატალონიის გუნდები. ტურნირის გამარჯვებული მონაწილეობას იღებდა ესპანეთის თასის გათამაშებაში. ლა ლიგის დაარსების შემდეგ ტურნირმა თავისი მნიშვნელობა დაკარგა და 1940 წელს გაუქმდა. ბარსელონა: 23 1902 , 1903 , 1905 , 1909-1911 , 1913 , 1916 , 1919-1922 , 1924-1928 , 1930-1932 , 1934 , 1936 , 1938 ესპანიოლი : 11 1903 , 1904 , 1906-1908 , 1912 , 1915 , 1918 , 1933 , 1937 , 1940 ესპანია  : 3 1913 , 1914 , 1917 ევროპა : 1 1923 საბადელი : 1 1934 АС ჰისპანია : 1 1901 კატალონიის ჩემპიონატი შემაჯამებელი ცხრილები
მანდარინები

მანდარინები (ესტ. Mandariinid) — რეჟისორ ზაზა ურუშაძის მიერ კინოსტუდია „Allfilm-ში“ 2013 წელს გადაღებული მხატვრული ფილმი. მთავარ როლებში: მიხეილ მესხი, გიორგი ნაკაშიძე, ლემბიტ ულფსაკი და ელმო ნიუგანენი. ფილმი ნომინირებული იყო ოქროს გლობუსის საუკეთესო უცხოენოვანი ფილმის ჯილდოზე, ასევე ოსკარის საუკეთესო უცხოენოვანი ფილმის ჯილდოზე. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმის სიუჟეტი ვითარდება აფხაზეთის ომის პერიოდში, თუმცა ფილმში არ არის ასახული ომის სცენები. მასში მოთხრობილია აფხაზეთში მცხოვრები ესტონელების შესახებ. ომის დროს ესტონეთის ხელისუფლებამ აფხაზეთიდან იქ მცხოვრები ესტონელები გაიყვანა, მაგრამ რამდენიმე მათგანმა თავისი სურვილით არჩია აფხაზეთში დარჩენა. სოფელში ორი მოსახლეღა შემორჩა. ქართველებსა და ჩეჩნებს შორის მომხდარი შეტაკების შემდეგ ერთ-ერთი ესტონელი, ივო სახლში შეიფარებს სიკვდილის პირას მყოფ მტრებს: დაჭრილი ქართველი მოხალისე მეომარსა და დაქირავებულ ჩეჩენ ბოევიკს. აღმოჩნდება, რომ ესტონელი ივოს შვილი ომის დაწყებისას ქართველების ხელით დაიღუპა. ლემბიტ ულფსაკი — ივო გიორგი ნაკაშიძე — ახმედი მიშა მესხი — ნიკა ელმო ნიუგანენი — მარგუსი რაივო ტრასი — იუჰანი გიორგი ცაავა — ოფიცერი ზურაბ ბეგალიშვილი — ასლანი ჯანო იზორია — ასლანის ჯარისკაცი დათო კახიძე — ასლანის ჯარისკაცი გია გოგიშვილი — ასლანის ჯარისკაცი ვამეკ ჯანგიძე — ასლანის ჯარისკაცი ალეკო ბეგალიშვილი — ასლანის ჯარისკაცი თემო ხუციშვილი — ასლანის ჯარისკაცი კახა არევაძე — იბრაჰიმი ანა–ჰელინ საადოია — მარი „მანდარინები“ ქართულ-ესტონური პროექტია, რომელიც ევრიმაჟის დახმარებით შეიქმნა. დაფინანსების დიდი ნაწილი ესტონურმა მხარემ გაიღო და ოქროს გლობუსსა და ოსკარებზე მისი ნომინირების უფლებაც თავად დაიტოვა. ფილმი გახდა ვარშავის საერთაშორისო კინოფესტივალის ორი ნომინაციის — „საუკეთესო რეჟისურისა“ და „აუდიტორიის ჯილდოს“ გამარჯვებული. ასევე მიიღო ესტონეთის კინოჟურნალისტთა ჯილდო, მანჰაიმ-ჰაიდელბერგის საერთაშორისო კინოფესტივალის მაყურებეთლა პრიზი, აუდიენციის ჯილდო ეგვიპტეში. ფილმი ესტონეთმა წარადგინა ოსკარის საუკეთესო უცხოენოვანი ფილმის კატეგორიისათვის. საბოლოოდ, ფილმმა მიიღო ნომინაციები ოქროს გლობუსის ჯილდოზე საუკეთესო უცხოენოვანი ფილმისთვის, ასევე ოსკარის საუკეთესო უცხოენოვანი ფილმის ჯილდოზე. „Mandariinid“ — კინოფილმების ინტერნეტ-მონაცემთა ბაზა (ინგლისური) ოფიციალური Facebook გვერდი მოყინული მანდარინები, დავით გორგილაძე დაარქივებული 2021-12-08 საიტზე Wayback Machine. ↑ ზაზა ურუშაძის „მანდარინებმა“ ვარშავის კინოფესტივალზე ორ ნომინაციაში გაიმარჯვა ↑ Georgian film Tangerines wins Audience Award at Egypt film event დაარქივებული 2016-03-05 საიტზე Wayback Machine. (ინგლისური) ↑ Tangerines is Estonia’s pick for the Academy Awards ↑ 2015 GOLDEN GLOBE NOMINATIONS. დაარქივებულია ორიგინალიდან — 2015-01-25. ციტირების თარიღი: 2014-12-11. ↑ Oscar Nominations 2015: See The Full List. Huffington Post. ციტირების თარიღი: 15 January 2015.
TaleWorlds

TaleWorlds Entertainment — დამოუკიდებელი ვიდეო თამაშების დეველოპერი კომპანია, რომელიც მდებარეობს ანკარაში, თურქეთის დედაქალაქში. კომპანია მუშაობს თამაშებზე 2005 წლიდან. პირველი თამაში, „Mount & Blade“, გამოვიდა 2008 წელს. სტუდია ამჟამათ მუშაობს „Mount & Blade II: Bannerlord-ზე“, როგორც დადასტურდა PC Gamer-ის ინტერვიუთი დიზაინერ და პროდიუსერ მიხეილ იესბექთან. „Mount & Blade“ (2008) „Mount & Blade: Warband“ (2010) „Mount & Blade: Warband - Napoleonic Wars“ (2012) „Mount & Blade: With Fire & Sword“ (2011) „Mount & Blade II: Bannerlord“ (TBA) ოფიციალური საიტი ოფიციალური ფორუმები ↑ http://www.ign.com/companies/taleworlds დაარქივებული 2014-01-31 საიტზე Wayback Machine. . ^ "TaleWorlds Company Info". IGN.com. Retrieved 2008-03-30
ალან პაკულა

ალან ჯეი პაკულა (ინგლ. Alan Jay Pakula; დ. 7 აპრილი, 1928, ნიუ-იორკი — გ. 19 ნოემბერი, 1998, ნიუ-იორკი) — ამერიკელი კინორეჟისორი, პროდიუსერი და დრამატურგი. დაიბადა ქალაქ ნიუ-იორკში, პოლონეთიდან ემიგრირებული ებრაელების ოჯახში. თავისი ჰოლივუდური კარიერა დაიწყო Warner Bros.-ში, როგორც პროდიუსერის ასისტენტმა ანიმაციურ კინოში. 1957 წელს შედგა მისი როგორც პროდიუსერის დებიუტი. იყო აგრეთვე პროდიუსერი ფილმისა „ნუ მოკლავ ჯაფარას“, რომელიც 1962 წელს ოსკარზე იყო ნომინირებული. 1957–1968 წლებში თანამშრომობდა რეჟისორ რობერტ მალიგანთან. 1969 წელს პაკულამ გადაიღო თავისი პირველი სრულმეტრაჟიანი ფილმი „უნაყოფო გუგული“, სადაც მთავარი როლი შეასრულა ლაიზა მინელიმ. აქვს გადაღებული მრავალი ცნობილი ფილმი. მის მიერ გადაღებული ორი ფილმი: „სოფის არჩევანი“ და „პრეზიდენტის მთელი გარემოცვა“ ნომინირებული იყო ოსკარზე. ორჯერ იყო დაქორწინებული. ალან პაკულა ტრაგიკულად დაიღუპა ავტოსაგზაო შემთხვევისას, 1998 წლის 19 ნოემბერს. 1962 - ნუ მოკლავ ჯაფარას (To Kill a Mockingbird), პროდიუსერი 1971 - კლუტე (Klute), რეჟისორი, პროდიუსერი 1974 - პარალაქსის შეთქმულება (The Parallax View), რეჟისორი, პროდიუსერი 1976 - პრეზიდენტის მთელი მხედრიონი (All the President's Men), რეჟისორი 1982 - სოფის არჩევანი (Sophie's Choice), რეჟისორი შეგიძლიათ იხილოთ მედიაფაილები თემაზე „ალან პაკულა“ ვიკისაწყობში. ალან პაკულა დაარქივებული 2016-04-25 საიტზე Wayback Machine. (ინგლისური)
5 სექტემბერი

5 სექტემბერი — გრიგორიანული კალენდრის 248-ე დღე (ნაკიან წლებში – 249-ე დღე). წლის ბოლომდე დარჩენილია 117 დღე. 1666 : ლონდონის დიდი ხანძარი, რომელიც სამი დღე მძვინვარებდა, დასრულდა. განადგურდა 10.000-მდე შენობა, მათ შორის წმინდა პავლეს ტაძარი, თუმცა მხოლოდ 16 ადამიანი დაიღუპა. 1774 : არქაული ადათ-წესებისგან საკუთარი ხალხის გადასაჩვევად პეტრე I-მა წვერის ტარებაზე გადასახადი შემოიღო: ყველა მამაკაცი, მღვდლებისა და გლეხების გარდა, მოვალენი იყვნენ გადაეხადათ 100 რუბლი წელიწადში. 1774 : პირველი კონტინენტური კონგრესი შეიკრიბა ფილადელფიაში, პენსილვანია. 1793 : საფრანგეთის რევოლუცია - ეროვნულმა ყრილობამ ტერორის მმართველობა გამოაცხადა. 1836 : სემ ჰიუსტონი ტექსასის რესპუბლიკის პირველ პრეზიდენტად აირჩა. 1882 : პირველი მშრომელთა დღის პარადი გაიმართა ნიუ-იორკში. 1939 : მეორე მსოფლიო ომი - აშშ-ში ომში ნეიტრალიტეტს აცხადებს. 1972 : ხოცვა მიუნხენში - პალესტინელ ტერორისტთა ჯგუფი სახელით „შავი სექტემბერი“ თავს ესხმის ისრაელის სპორტსმენებს მიუნხენის ოლიმპიურ თამაშებზე. 1977 : გაუშვეს ავტომატური საპლანეტთაშორისო სადგური ვოიაჯერ-1. 2021 : გვინეაში სამხედრო გადატრიალების შედეგად პრეზიდენტ ალფა კონდეს ხელისუფლება დაამხეს, გადატრიალებას მამადი დუმბუია ხელმძღვანელობდა. 2024 : საფრანგეთის პრემიერ-მინისტრად კონსერვატორი მიშელ ბარნიე დანიშნეს. 1187 : ლუი VIII (საფრანგეთი) — საფრანგეთის მეფე 1638 : ლუი XIV (საფრანგეთი) — საფრანგეთის მეფე 1667 : საკერი, ჯოვანი გეროლამო — იტალიელი მათემატიკოსი 1847 : ჯეიმზი, ჯესი — ამერიკლი მძარცველი 1857 : ციოლკოვსკი, კონსტანტინე — რუსი მეცნიერი და გამომგონებელი 1946 : მერკური, ფრედი — ზანზიბარული წარმოშობის ინგლისელი მომღერალი, პიანისტი და კომპოზიტორი. ჯგუფ Queen-ის ვოკალისტი. 1951 : კიტონი, მაიკლ — ამერიკელი მსახიობი 1979 : კარეუ, ჯონ — ნორვეგიელი ფეხბურთელი 1165 : ნიჯო — იაპონიის იმპერატორი 1235 : ჰენრი I (ბრაბანტი) — ბრაბანტის ჰერცოგი 1968 : ვირსალაძე, ანასტასია — ქართველი პიანისტი (დ. 1883) 1997 : დედა ტერეზა — ალბანელი მისიონერი, დედა ტერეზას დების ორდენის დამაარსებელი, ნობელის პრემიის ლაურეატი  ინდოეთი — მასწავლებლის დღე მართლმადიდებელი ეკლესია აღნიშნავს შემდეგი წმინდანების ხსენების დღეს: წმინდა ლუპე ირინეოს ლიონელი ევტიქი და ფლორენტი წმინდა კალინიკე სხვა თვეები:
ფადეი ბელინსგაუზენი

ფადეი ფადეის ძე ბელინსგაუზენი (დაბადებისას: ფაბიან გოტლიბ თადეუს ფონ ბელინსგაუზენი; დ. 20 სექტემბერი [ძვ. სტ. 9 სექტემბერი], 1778, კუნძული ეზელი, ამჟამად კუნძული საარემაა, ესტონეთი — გ. 25 იანვარი [ძვ. სტ. 13 იანვარი ], 1852, კრონშტადტი) — რუსი ზღვაოსანი, ადმირალი. 1803-1806 წლებში მონაწილეობდა გემ „ნადეჟდით“ დედამიწის გარშემო ჩატარებულ პირველ რუსულ მოგზაურობაში, რომლის ექსპედიციის მეთაური იყო ივანე კრუზენშტერნი. 1819-1821 წლებში ხელმძღვანელობდა კარჭაპებით „ვოსტოკით“ (მეთაური ბელინსგაუზენი) და „მირნით“ (მეთაური მიხეილ ლაზარევი) დედამიწის გარშემო მოგზაურობას, რომლის მიზანი იყო უცნობი მიწების აღმოჩენა ანტარქტიკაში. 1819 წელს მათ აღმოაჩინეს ატლანტის ოკეანის ანტარქტიკული ნაწილის რამდენიმე კუნძული, 1820 წლის 16 (28) იანვარს ანტარქტიდა. რამდენიმეჯერ მიუახლოვდნენ მის ყინულოვან ნაპირებს და დაასკვნეს, რომ ეს იყო „ყინულოვანი კონტინენტი“. 1821 წელს აღმოაჩინეს კუნძული, რომელსაც პეტრე I-ის სახელი უწოდეს, და ნაპირი, რომელსაც ალექსანდრე I-ის მიწა დაერქვა. ექსპედიციამ აღმოაჩინა აგრეთვე მრავალი კუნძული წყნარი ოკეანის ტროპიკულ ნაწილში. 1821 წლის 24 ივლისს (5 აგვისტოს) 751-დღიანი მოგზაურობის შემდეგ, გემები კრონშტადტში დაბრუნდნენ. 1828–1829 წლებში ბელინსგაუზენი მონაწილეობდა რუსეთ-ოსმალეთის ომში. 1839 წლიდან იყო კრონშტადტის სამხედრო გუბერნატორი. ბელინსგაუზენის სახელს ატარებს ზღვა და ქვაბული წყნარ ოკეანეში, კონცხი სამხრეთ სახალინზე, კუნძული ტუამოტუს არქიპელაგში და შელფური მყინვარი ანტარქტიდაში. ბელინსგაუზენმა თავისი მოგზაურობა აღწერა წიგნში: «ორი გამოკვლევა სამხრეთ ყინულოვან ოკეანეში და დედამიწის ირგვლივ მოგზაურობა 1819-21 განმავლობაში კარჭაპებით „ვოსტოკ“ და „მირნი...“» (1931; მე-3 გამოცემა 1960). ქართული საბჭოთა ენციკლოპედია, ტ. 2, თბ., 1977. — გვ. 286-287. Болотников Н. Я., Фаддей Фаддеевич Беллинсгаузен и Михаил Петрович Лазарев, в кн.: Русские мореплаватели, М., 1953. ↑ ფადეი ბელინსგაუზენი — უნივერსალური ენციკლოპედიური ლექსიკონი
იუნესკოს მსოფლიო მემკვიდრეობის ძეგლები ჩრდილოეთ მაკედონიაში

ოჰრიდი სლატინსკი-იზვორი მარკოვი-კული კოკინო 2013 წლის მონაცემებით ჩრდილოეთ მაკედონიაში იუნესკოს მსოფლიო მემკვიდრეობის 1 ძეგლია, რაც მსოფლიო კულტურული მემკვიდრეობის ძეგლების საერთო რაოდენობის (981 - 2013 წლისთვის) 0,1 %-ია. ჩრდილოეთ მაკედონიის ერთადერთი ძეგლი სიასი შეტანილია შერეული კრიტერიუმებით. ობიექტი წარმოადგენს როგორც კაცობრიობის შემოქმედებითი გენიის შედევრს (კრიტერიუმი i), ასევე წარმოადგენს ბუნების საოცრებას (კრიტერიუმი vii). 2012 წლის მონაცემებით ჩრდილოეთ მაკედონიაში ასევე არის 3 ძეგლი, რომელიც შეტანილია იუნესკოს საცდელ სიაში. 1997 წლის 30 აპრილს ჩრდილოეთ მაკედონიამ მოახდინა კულტურული და ბუნების ძეგლების დაცვის კონვენციის რატიფიცირება. თუმცა ჩრდილოეთ მაკედონიის ერთადერთი ობიექტი შეტანილია 1979 წელს, ჯერ კიდევ მაშინ, როდესაც ქვეყანა წარმოადგენდა იუგოსლავიის სფრ-ს შემადგენელ ნაწილს. ცხრილში ობიექტები შეტანილია საცდელ სიაში მათი შეტანის თარიღის მიხედვით. შეგიძლიათ იხილოთ მედიაფაილები თემაზე „ოჰრიდის ტბა“ ვიკისაწყობში. შეგიძლიათ იხილოთ მედიაფაილები თემაზე „იუნესკოს მსოფლიო მემკვიდრეობის ძეგლები ჩრდილოეთ მაკედონიაში“ ვიკისაწყობში. შეგიძლიათ იხილოთ მედიაფაილები თემაზე „კოკინო“ ვიკისაწყობში. Macedonia. UNESCO World Heritage Centre (1992-2012). დაარქივებულია ორიგინალიდან — 2012-05-26. ციტირების თარიღი: 2012-02-13. ↑ Tentative. UNESCO World Heritage Centre. დაარქივებულია ორიგინალიდან — 2012-07-01. ციტირების თარიღი: 6 декабря 2010. ↑ The States Parties - the Former Yugoslav Republic of Macedonia. unesco.org. დაარქივებულია ორიგინალიდან — 2012-05-26. ციტირების თარიღი: 6 декабря 2010.
კირო გლიგოროვი

კირო გლიგოროვი (მაკედ. Киро Глигоров, დაბადებით პანჩევი, 3 მაისი 1917, შტიპი — 1 იანვარი 2012, სკოპიე) — მაკედონიის პირველი პრეზიდენტი. დაიბადა 1917 წლის 3 მაისს შტიპში. დაამთავრა ბელგრადის უნივერსიტეტის იურიდიული ფაკულტეტი. მონაწილეობდა მაკედონიის ეროვნული გათავისუფლების ანტიფაშისტურ კრებაში. ომის შემდგომ პერიოდში ეკავა ხელმძღვანელი თანამდებობები ისფრ-ში. 1962-1967 წლებში იყო იუგოსლავიის ფინანსების ფედერალური მინისტრი. 1967-1969 წლებში ფედერალური აღმასრულებელი საბჭოს (მთავრობის) თავმჯდომარის მოადგილეა. ამ წლებში მან წამოაყენა იუგოსლავიის ეკონომიკური რეფორმირების იდეა და თავის უპირველეს მიზნად დაისახა ქვეყნის გადასვლა საბაზრო ეკონომიკის პრინციპებზე. იუგოსლავიის დაშლის შემდეგ 1991 წლის 27 იანვარს აირჩიეს მაკედონიის პრეზიდენტად. ამ თანამდებობაზე დარჩა 1999 წლის 19 ნოემბრამდე. 1995 წლის ოქტომბერში სცადეს მისი მკვლელობა, რომლის შედეგად დაკარგა თვალი და ოთხი თვის განმავლობაში მკურნალობდა. მოვალეობის შესრულებას შეუდგა დაახლოებით ერთი წლის შემდეგ. პენსიაზე გასვლის შემდეგ აქტიურად მონაწილეობდა მაკედონიის საზოგადოებრივ და პოლიტიკურ ცხოვრებაში. გარდაიცვალა 2012 წლის 1 იანვარს ძილის დროს საკუთარ სახლში, სკოპიეში . Kiro Gligorov President of The Republic of Macedonia (1991—1999). Macedonian Cultural and Historical Resource Center. დაარქივებულია ორიგინალიდან — 2011-08-24. ციტირების თარიღი: 2009-08-13. ↑ Kiro Gligorov, Macedonian independence leader dead // BBC ↑ Former Macedonian President Kiro Gligorov Dies. დაარქივებულია ორიგინალიდან — 2012-01-30. ციტირების თარიღი: 2012-01-30.
სტოიან ანდოვი

სტოიან ანდოვი (მაკედ. Стојан Андов, დ. 30 ნოემბერი 1935, კავადარცი, იუგოსლავიის სამეფო) — მაკედონიის პოლიტიკური მოღვაწე, ლიბერალური პარტიის თავმჯდომარე და პარლამენტის ყოფილი თავმჯდომარე (1991-1996 და 2000-2002 წწ.). დაამთავრა სკოპიეს უნივერსიტეტის ეკონომიკური ფაკულტეტი და ბელგრადის უნივერსიტეტის მაგისტრატურა. 1987-1991 წლებში ისფრ-ს ელჩია ერაყში. ორჯერ აირჩიეს პარლამენტის თავმჯდომარედ. ამჟამად არის პარლამენტის წევრი. Страница С.Андова на официальном сайте Собрания Республики Македонии. დაარქივებული 2014-02-22 საიტზე Wayback Machine. (ინგლისური)
ჩრდილოეთ მაკედონიის ქალაქების სია

ეს არის ჩრდილოეთ მაკედონიის ქალაქების სია. ჩრდილოეთ მაკედონიაში არის 34 ქალაქი, მათგან 5 მათგანის მოსახლეობა 50 000-ზე მეტია, 12 ქალაქის მოსახლეობა კი — 10 000-ზე მეტია. დედაქალაქ სკოპიეში ცხოვრობს ქვეყნის მოსახლეობის 25%. 2002 წლის მონაცემებით მოსახლეობის 59.5% ცხოვრობს ქალაქებში. ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 1.18 1.19 1.20 1.21 1.22 1.23 1.24 1.25 1.26 1.27 1.28 1.29 1.30 1.31 1.32 Попис на Македонија, 2002, Завод за статистика на Македонија ↑ Government of the Republic of Macedonia. 2002 census results. stat.gov.mk. ციტირების თარიღი: 2010-01-30.
პელაგონიის რეგიონი

პელაგონიის რეგიონი (მაკედ. Пелагониски регион) — რეგიონი ჩრდილოეთ მაკედონიის სამხრეთ ნაწილში. მისი ადმინისტრაციული ცენტრია ბიტოლა. მოიცავს 9 თემს, 2002 წლის აღწერით რეგიონში ცხოვრობს 221 019 კაცი. ფართობია 4 723 კმ². ჩრდილოეთ მაკედონიის სტატისტიკური რეგიონები ↑ Результаты переписи населения 2002 года
ვარდარის რეგიონი

ვარდარის რეგიონი (მაკედ. Вардарски регион) — რეგიონი ჩრდილოეთ მაკედონიაში. მისი ადმინისტრაციული ცენტრია ველესი. მოიცავს 9 თემს, 2002 წლის აღწერით რეგიონში ცხოვრობს 133 248 კაცი. ფართობია 3 393 კმ². ჩრდილოეთ მაკედონიის სტატისტიკური რეგიონები ↑ Результаты переписи населения 2002 года
აღმოსავლეთი რეგიონი (ჩრდილოეთი მაკედონია)

აღმოსავლეთი რეგიონი (მაკედ. Источен регион) — რეგიონი ჩრდილოეთ მაკედონიის აღმოსავლეთ ნაწილში. მისი ადმინისტრაციული ცენტრია შტიპი. მოიცავს 13 თემს, 2002 წლის აღწერით რეგიონში ცხოვრობს 203 213 კაცი. ფართობია 4 180 კმ². ჩრდილოეთ მაკედონიის სტატისტიკური რეგიონები ↑ Результаты переписи населения 2002 года
პოლოგის რეგიონი

პოლოგის რეგიონი (მაკედ. Полошки регион) — რეგიონი ჩრდილოეთ მაკედონიის ჩრდილო-დასავლეთ ნაწილში. მისი ადმინისტრაციული ცენტრია ტეტოვო. მოიცავს 9 თემს, 2002 წლის აღწერით რეგიონში ცხოვრობს 304 125 კაცი. ფართობია 2 417 კმ². ჩრდილოეთ მაკედონიის სტატისტიკური რეგიონები ↑ Результаты переписи населения 2002 года
ფერნანდელი

ფერნანდელი (ფრანგ. Fernand Joseph Désiré Contandin; დ. 8 მაისი, 1903 — გ. 26 თებერვალი, 1971) — ფრანგი კომიკოსი, მომღერალი და მსახიობი. მოღვაწეობდა ფრანგულ ვოდევილებში, ოპერეტებში, მიუზიკ-ჰოლში. 1930 წლიდან მოღვაწეობდა აგრეთვე კინოში. ფერნანდელი კინოფილმების ინტერნეტ-მონაცემთა ბაზაში Fernandel by Diggi
ლინო ვენტურა

ლინო ვენტურა (იტალ. Lino Ventura; დ. 14 ივლისი, 1919 — გ. 22 ოქტომბერი, 1987) — იტალიელი მსახიობი. მოღვაწეობდა ფრანგულ კინემატოგრაფში. შეგიძლიათ იხილოთ მედიაფაილები თემაზე „ლინო ვენტურა“ ვიკისაწყობში. ლინო ვენტურა კინოფილმების ინტერნეტ-მონაცემთა ბაზაში http://tontonsflingueurs.actifforum.com/ French Site Lino Ventura Lino Ventura Foundation ლინო ვენტურა — Find a Grave-ზე
პოლარული წრე

პოლარული წრე — დედამიწის ზედაპირზე არსებული წარმოსახვითი ხაზი; დედამიწის პარალელი, რომელიც ეკვატორიდან დაშორებულია 66°33'-ით (დედამიწის ღერძის კუთხის დახრა ეკლიპტიკის სიბრტყისადმი). პოლარული წრე არის დედამიწის როგორც ჩრდილოეთ, ისე სამხრეთ ნახევარსფეროებში. დედამიწის ჩრდილოეთ ნახევარსფეროში განლაგებულ პოლარულ წრეს უწოდებენ ჩრდილოეთ პოლარულ წრეს, ხოლო სამხრეთ ნახევარსფეროში — სამხრეთ პოლარულ წრეს. ზაფხულის ნაბუნიაობის დღეს (21 ან 22 ივნისი) ჩრდილოეთ პოლარულ წრის ჩრდილოეთით მზე არ ჩადის, ხოლო ზამთრის ნაბუნიაობის დღეს (21 ან 22 დეკემბერი) — არ ამოდის. პოლარული წრე ითვლება ცივი კლიმატური სარტყლის საზღვრად. დედამიწის პოლარული წრეები განლაგებულია ± 66°33′44″-ის განედზე. პოლარული დღე პოლარული ღამე პოლარული წრე — სტატია დიდი რუსული ენციკლოპედიიდან (რუსული)
უდო კირი

უდო კირი (გერმ. Udo Kier; დ. 14 ოქტომბერი, 1944 ) — გერმანელი მსახიობი. მონაწილეობა აქვს მიღებული 200-ზე მეტ ევროპულ და ამერიკულ ფილმში. ვიკისაწყობში არის გვერდი თემაზე: უდო კირი ოფიციალური საიტი უდო კირი კინოფილმების ინტერნეტ-მონაცემთა ბაზაში
ანდრეას გრიფიუსი

ანდრეას გრიფიუსი (გერმ. Andreas Gryphius, ნამდვილი გვარი გრაიფი, Greif; დ. 11 ოქტომბერი, 1616, გლოგაუ, ახლანდ. გლოგუვი, პოლონეთი, — გ. 16 ივლისი, 1664, იქვე) — გერმანელი პოეტი და დრამატურგი, ბაროკოს წარმომადგენელი. დაიბადა სილეზიის ქალაქ გლოგაუში. ადრე დაობლდა. ოცდაათწლიანი ომის დამანგრეველმა შედეგებმა იძულებული გახადა მშობლიური ქალაქი დაეტოვებინა. განათლება სხვადასხვა ადგილზე მიიღო. ბევრს მოგზაურობდა ევროპის სხვადასხვა ქვეყანაში. საბოლოოდ სილეზიაში 1647 წელს დაბრუნდა. 1650 წლიდან გარდაცვალებამდე ეჭირა სინდიკის თანამდებობა გლოგაუში. ოცდაათწლიანი ომის შედეგად გამოწვეული გულგატეხილობა და პესიმიზმია გადმოცემული მის სონეტებში, სატირებში, ოდებში, ეპიგრამებსა და ლათინურ ენაზე დაწერილ სასულიერო საგალობლებში. გრიფიუსის ნაწარმოებებს შორის აღსანიშნავია სონეტი „სამშობლოს ცრემლები“ (1636), კომედიები „Absurda comica ანუ ბატონი პეტერ სკვენცი“ (1657), „გამიჯნურებული ვარდი“ (1660), „ჰორიბილიკრიბრიფაქსი“ (1663), ისტორიული ტრაგედიები „ლეო არმენიუსი ანუ თავადის მკვლელობა“ (1646), „კარდენიო და ცელინდე“ (დაახლოებით 1643, გამოქვეყნდა 1657), „მოკლული უდიდებულესობა ანუ კაროლუს სტუარდუსი“ (1649), საქართველოს თემაზე დაწერილი ხუთმოქმედებიანი გალექსილი ტრაგედია „ქეთევან ქართველი ანუ გაუტეხელი სიმტკიცე“ (1646-1648, გამოქვეყნდა 1657), სადაც აღწერილია ქეთევან დედოფლის ამბავი. ქეთევან ქართველი ანუ გაუტეხელი სიმტკიცე : ტრაგედია 5 მოქმედებად (ავტორი). - თბილისი, საბჭ. საქართველო, 1975. ლაშქარაძე დ., ქართული საბჭოთა ენციკლოპედია, ტ. 3, თბ., 1978. — გვ. 275. ხავთასი გ., ნარკვევები გერმანული ლიტერატურის ისტორიიდან, ტ. 1 თბ., 1953. Бибичадзе А. А., Грифиус и его трагедия "Королева Грузии Катарина", Тб., 1950. Flemming W., A. Gryphius....Stuttg. — [u. a.], 1965. Szyrocki М., A. Gryphius... Tübingen, 1964.
მავროვოს ტბა

მავროვოს ტბა (მაკედ. Мавровско Езеро) — ტბა მაკედონიაში. მდებარეობს ქვეყნის ჩრდილო-დასავლეთ ნაწილში, ტყეებით შემოსილ მაღალ მთებს შორის, ზღვის დონიდან 1020 მ სიმაღლეზე. ფართობი 1370 ჰა. მაქსიმალური სიღრმე 50 მ. ტბას ერთვის მდინარე რადიკა. წარმოიქმნა კაშხლის აშენების შედეგად. ჰესი ექსპლუატაციაში გაეშვა 1959 წელს. ტბა წარმოადგენს რეგიონის ღირსშესანიშნავ ობიექტს. ზამთარში იყინება. არის თევზი. მავროვოს ტბა (ინგლისური)
იასი

იასი, იაში (რუმ. Iași) — ქალაქი რუმინეთში, იასის ჟუდეცის ადმინისტრაციული ცენტრი. მდებარეობის მოლდავიის ისტორიულ რეგიონში, მიიჩნევა როგორც რუმინეთის სოციალური, კულტურული, აკადემიური და სახელოვნებო ცხოვრების ერთ-ერთი წამყვანი ცენტრი. 1564 წლიდან 1859 წლამდე, ქალაქი მოლდავიის სამთავროს დედაქალაქი იყო, შემდეგ გაერთიანებული სამთავროების 1859-1862 წწ. 1916-1918 წლებში იასი რუმინეთის სამეფოს დედაქალაქს წარმოადგენდა. იასი რუმინეთის კულტურულ ცენტრად და მოლდავიის დედაქალაქად იწოდება. იასი რეგიონის ეკონომიკურ ცენტრსაც წარმოადგენს. ↑ 1.0 1.1 1.2 http://lege5.ro/Gratuit/gm4tonzrgq/hotararea-nr-307-2014-privind-aprobarea-stemei-municipiului-iasi-judetul-iasi ↑ დაარქივებული ასლი. დაარქივებულია ორიგინალიდან — 2016-04-23. ციტირების თარიღი: 2014-01-02.